الحاصل انه يوصف لهم ويوريهم والبنت قاعده بالطرف وإلا البنت قاعده ماهيب لعب عينها من ورا البرقع وهدب يمشي عليه الجربوع وما شاء الله يد وصحة ومتعافية وإلا يوم حيرت الناس كل اللي يمرون منا مع السوق سوق الحسا تخبرون عامر كل من مر وشاف هذا والنفس أنت خابر تحب الجمال – وكل من مر وشاف هذا عود وراح ومر وفي النهاية والله ياقفون هناك اثنين ثلاث ياقفون اللي معه سبحه واللي يناظر واللي يسوى نفسه يحاكي او قف اعلمك ، زين ما تعلمه إلا قبال هالدكان يحاكي واحد تقدمو شوي وعلمه قال لا دقيقة أخاف انسى الهجره أقول لك ودلا يردد الحكي علية كيف الحال طيب وإلا تقول عمك راح بس يبي يناظر وإلا فعلا جمال وهي معهم تطالع توها جاية من البر وفعلا تلفت الانتباه حتى قعدتها ووقفتها ومشيتها غير ، هبلت هالناس الحاصل صار على راعي الدكان ضول ظلوا عنده الناس وصار كل من جاء قام يتهايق فيه راعي دكيكين متشطر هناك في جنوبي السوق والسوق مثل ما تقول جاى على شكل حرف إل جنوبيه دكاكين عليها عمد جنبها ميزان ( قفان ) [هو ميزان القبان الروماني له كفه واحدة وبالاخرى ثقل] وجنبها مثلا واحد يبيع علف ودكاكين متفرقة دكاكين كتشطره بعيد راعي هالدكاكين هذا ابن حلال أجودي معه مهفة وكذا وقاعد في عاير هالدكان ما عنده بضاعه يجون عنده اثنين ثلاثة يحاكونه لكنه شاعر بليغ , الحاصل شافوا اللي في الدكاكين هناك الظول من بعيد ولا يدرون وشو وكل من جاء مار مقبل سأله صبحك بالخير مسيك بالخير قال هلا قال وش ها الظول اللي هناك قال : ابد والله ما ادري وشّي احد يعلمه واحد ما يعلمه قال : إلا ها الظول اللي ظالين عليه الناس وشو هذا ما تدري وشو قال لا والله طبعا الناس لا شافوا الزين غير الشاعر يقول :